**Білім беру саласы** «Әлеумет»

**Бөлімі:**«Қоршаған ортамен таныстыру»

**Тақырыбы:**«Көшедегі қауіпсіздік»

**Білімділік:**Көшедегі қауіпсіздік ережелері туралы алған білімдерін пысықтау балаларды өмірлік қауіпсіздік ережелеріне үйретуді жалғастыру.

**Дамытушылық**: Танымдық белсенділігін, жол белгілерін білу мен олардың атқаратын қызметін, қоғамдық және көліктердегі тәртіп сақтау заңдылықтары туралы түсініктерін, ойын арқылы ойлау қабілетін, ән, тақпақ арқылы тіл байлықтарын дамыту. Шығармашылық қабілеттерін арттыру.

**Тәрбиелік**: Жолда жүру ережелерін орындауға, дамытушы ойындар арқылы ұйымшылдыққа тәрбиелеу.

**Қолданылатын көрнекі құралдар:** бағдаршам, жолбелгілері, жол қауіпсіздігі туралы суреттер, жол макеті.

Сөздік жұмыс: тыйым салынатын белгілер.

**Шаттық шеңбері:** (балалар бірге айтады)

Алтын сәуле арайлы.

Бақшамызға тарайды.

Қуанышпен шат күліп,

Қарсы алайық арайды.

Қайырлы таң қонақтар!

-Сәлеметсіздерме?!

**Тәрбиеші:** Біздің тобымыз: «Айгөлек»

Ұранымыз:

-Ережені білеміз,

 Көшеде еркін жүреміз.

 Біздің ұран осындай,

 Сіздерге айтып береміз.

 Біз бақшаға барамыз.

 Оқу білім аламыз.

 Тәрбиешінің айтқанын,

 Есте сақтап аламыз

 **Тәрбиеші:**

Балалар, біз бүгін сендермен «Қоршаған ортамен таныстыру» оқу іс-әрекетінде көше қауіпсіздігі жайында айтамыз.

Айтыңдаршы, балалар!

Жол қозғалыс ережелерінің мақсаты не?

Бізді қауіптен қорғау.

**Тәрбиеші:**

Көшеге шыққаннан кейін, айналамызға абайлап, қарап жүрмесек болмайды. Себебі бағдаршамға бағынып,жүру  тәртібін  қатаң  сақтаған адам өз өмірінің қауіпсіздігін де қамтамасыз ете алады.

**Сұрақ-жауап алу.**

Үлкен жолда доп ойнауға, велосипедпен көшеде жүруге бола ма?

Келе жатқан көліктің алдынан өтуге бола ма?

**Жол белгісі суреттерімен** балалар ортаға шығады.

Мына белгі **тамақтану орны** бар деген белгі. -Томирис

Түсі көк шеңберде адам бейнеленген. **(Жаяу жүргіншілер жолы) -Мәди**

**Мынау белгі автобус аялдайтын орын. -** Аяулым. Қызыл шеңберде адам бейнеленіп, үстінен сызылған. – Адель.**Бұл белгіде жаяу жүргіншілер қозғалысына тыйым салынады дегенді білдіреді. –** Милена.

Бұл белгіде қызыл шеңбердің ішінде велосипед суреті бейнеленген.**Велосипедпен қозғалысқа тыйым салынады - Жантөре.**

**Жұмбақ жасырылады:**

Үш көзі бар қаз – қатар.

Кезек – кезек ашады.

Үшеуінен байқасам

Үш  түрл і нұр  шашады. **Бағдаршам**

**Қызықтыру сәті:**(әдемі көңілді  әуенге бағдаршам келеді). Балалар амандасады.

**Бағдаршам:**

Менің атым бағдаршам,

Мекен жайым тұрақты.

Жақсы білем міндетімді,

Мүдірмеймін ешқашан.

**Тәрбиеші:**Қош келдің, бағдаршам!

Балалар, бағдаршам біздің өмірімізді қауіптен сақтандыратын көмекшіміз.

Айтыңдаршы, бағдаршамның көшедегі қызметі қандай? -Көшедегі жүру тәртібін сақтайды.

Бағдаршам ойын ойнатады: **Ойын: «Сақ бол!»**

Қызыл көзін жағады. (қозғалмай тұру)
Сары көзін жағады. (қол шапалақтау)
Жасыл көзін жағады. (бір орында тұрып жүру).Балалар ойынды қызыға ойнады.

(Әдемі әуенге **жол сақшысы** келеді)

**Жұмбақ жасыру:**

Ала таяқ ұстаған,

Жол тәртібін нұсқаған.

Өміріңді күзеткен,
Ысқырықпен түзеткен**.  Жол сақшысы**

**Жол сақшысы:**

Армысыңдар жас достарым!Балалар, мен сендерге жәй келген жоқпын, білімдеріңді көрейік деп келдім. Әкелген ойын, тапсырмаларым бар, сендерге мултьфильм әкелдім. (Әуен естіледі)

**Бұзық бала** велосипедімен жол ережесін бұзады.

Жол сақшысы ысқырығымен ысқырады.

**Балақай,сен неге жол ережесін бұзасың?**

Кешіріңіз, мен онысын білмедім.

(Екі бала ортаға шығып)

Бағдаршамға қара. Біз саған қазір жол ережесін түсіндіреміз.

Бұзық бала: - Жарайды!

Жүрме жолға таласып.
Қызыл көзін ашқанда
Сабыр сақта, баспа алға**!    Нурали**

Сары көзін ашқанда,

Қарап қалма аспанға.
Жасыл көзін ашқанда,

Жүре бергін жасқанба!     **Эльнара**

**Тәрбиеші:**

Балалар мына тақтадағы үлкен суреттерге мұқият қарайықшы.  Бұлар нені білдіреді?

Балалар: - Бізге жолдан өтуге көмектеседі. Дұрыс айтасыңдар.

Бұлар «Көрсеткіш белгілер», яғни оларды «**Жаяу жүргіншілер өтпесі**» деп атайды.

Иә, балалар! Бұл белгілер біздің достарымыз, ал достарын ұмытуға болмайды.

Қиылыста, жол шетінде, бұрышта.

Түрлі-түрлі белгілер бар тұратан.

Жүресің бе? Жүрмегенің дұрыс па?

Не істеу керек? Бұл белгіні неліктен «зебра» деп айтады? Кім біледі? Мен, мен білемін, өйткені ол ақ жолақ.

 Қауіпті ғой көше тым.

Қумай жолдың төтесін.

Жолақтарды іздеймін,

Жаяу адам өтетін.

Асықпаймын аптығып.

Алдым мұны жақсы ұғып. Айару

Күйсандықтың тіліндей,

Қатар –қатар ақ сызық.

Ортасында тұра қап,

Оңға–солға бір қарап.

Жолдың арғы шетіне,

Жетіп алам жылдам–ақ**.   Адель**

**Жол сақшысы:**

Жарайсыңдар, балалар! Сендер өте ақылды, білгір, сауатты жолаушылар болатындарыңа мен сенемін.

**Тәрбиеші:**

Балалар енді жол тәртібі, көше тәртібі жайлы кім тақпақ біледі?

**Тақпақтар:**

Жол жүрудің тәртібін

Ережесін білеміз.

Сақтағанда қатерден

Сау саламат жүреміз Айсултан

Бұзба көше тәртібін,

Ұрынарсың апатқа.

Қызықты өтсін әр күнің,

Жақын болма шатаққа**.      Мәди**

Ата – ананың сенімін,
Еске ұстап ақтай біл.
Жолдан өтер жаяудың,
Ережесін сақтай біл!         **Жантөре**

**Сергіту сәті:**

Бұзба көше тәртібін

Ұрынарсың апатқа.

Қызықты өтсін әр күнің,

Жақын болма шатаққа.      Бірге, жақсы жасады.

**Тәрбиеші:** Балалар, біз қазір сендермен екі топқа бөлініп, жұмыс жасаймыз.

Жұмыс жасау реті: балалар түрлі-түсті қағаздан бағдаршамның көздерін қиып алып, ретімен ақ параққа желімдеп орналастырады. Жасаған жұмыстарын әр топтан бір бала ортаға шығып таныстырады.

**«Сұрақ-жауап»  ойыны.**

- Бағдаршамның неше түсі бар? Үш:  қызыл, сары, жасыл.

- Қай түс жанғанда машиналар жүреді?  - жасыл

- Көлік күтетін жерді қалай атайды?  - аялдама

 - Көшеде жаяу жүрген адамдарды кімдер дейді?  - жүргіншілер

- Бағдаршамның «қызыл» көзі не дейді? «Тоқта!» - дейді.

- Жаяу адамдардың өтетін жолындағы сызықты не дейді? - Ақ жолақ немесе зебра жол.

- Бағдаршам жоқ көшеден қалай өтеміз? - Көшенің ортасына келгенде оң жаққа қарайды.

- Жарайсыңдар балалар! Жақсы, дұрыс жауап бердіңдер.

Бүгінгі оқу іс–әрекетінде не жайында айтық? - Көше қауіпсіздігі, жол ережесі, белгілер жайында.

Бүгін бізге қонаққа кімдер келді? -Бағдаршам, жол сақшысы

Қандай ойындар ойнадық? - «Сақ бол!», белгілерді орнына қойдық...

Жарайсыңдар, жақсы қатыстыңдар. Мақтау, мадақтау.

Дұрыс жауап берген балалар жұлдызшаларға ие болады.

**Тәрбиеші:** Жол тәртібін сақтап аман – есен жүрейік.

Балалар қонақтармен қоштасады

**Күтілетін нәтиже:**

Орындайды: көше қауіпсіздік ережелерін үнемі есте сақтауды.

Түсінеді: көшеде қауіпсіздік ережелерін сақтап, оларды дұрыс орындау дағдыларын.

Қолданады: қоғамдық жерлерде өзін – өзі ұстау дағдыларын.